CELEX: 62012CN0513
Language: lt
Date: 2012-11-13 00:00:00
Title: Byla C-513/12: 2012 m. lapkričio 13 d. Verwaltungsgerichts Berlin (Vokietija) pateiktas prašymas priimti prejudicinį sprendimą byloje Aslihan Nazli Ayalti prieš Vokietijos Federacinę Respubliką

2.3.2013   
            
            
               LT
            
            
               Europos Sąjungos oficialusis leidinys
            
            
               C 63/6
            
         2012 m. lapkričio 13 d.Verwaltungsgerichts Berlin (Vokietija) pateiktas prašymas priimti prejudicinį sprendimą byloje Aslihan Nazli Ayalti prieš Vokietijos Federacinę Respubliką
   
   (Byla C-513/12)
   2013/C 63/10
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Verwaltungsgerichts Berlin
   
   
      Šalys pagrindinėje byloje
   
   
      Pareiškėja: Aslihan Nazli Ayalti
   
      Atsakovė: Vokietijos Federacinė Respublika
   
      Prejudiciniai klausimai
   
   
               1.
            
            
               Ar 1963 m. rugsėjo 2 d. Susitarimo dėl Europos ekonominės bendrijos ir Turkijos asociacijos įsteigimo 1970 m. lapkričio 23 d. Papildomo protokolo pereinamajam asociacijos laikotarpiui (toliau — PP) 41 straipsnio 1 daliai ir (arba) 1980 m. rugsėjo 19 d. EEB ir Turkijos asociacijos tarybos sprendimo 1/80 (toliau — ATS 1/80) 13 straipsniui prieštarauja įsigaliojus minėtoms nuostatoms pagal nacionalinę teisę pirmą kartą įvesta tvarka, pagal kurią Turkijos piliečio, kuris naudojasi teisine padėtimi pagal ATS 1/80 6 straipsnį, šeimos narių atvykimas pirmą kartą į šalį siejamas su sąlyga, kad šeimos narys prieš atvykdamas turi įrodyti, jog gali elementariai susikalbėti vokiškai?
            
         
               2.
            
            
               Jei į pirmąjį klausimą būtų atsakyta neigiamai: ar 2003 m. rugsėjo 22 d. Tarybos direktyvos 2003/86/EB dėl teisės į šeimos susijungimą (1) (OL L 251, p. 12; 2004 m. specialusis leidimas lietuvių k., 19 sk., 6 t., p. 224) 7 straipsnio 2 dalies pirmai pastraipai prieštarauja pirmajame klausime nurodytos nacionalinės teisės nuostatos?
            
         
      (1)  OL L 251, p. 12